stanford-oval/wikipedia huggingface dataset:
אבודים בריבוע
מערכונים בתוכנית > עונה שנייה

חלק מהמערכונים מעונה ראשונה נמצאים גם בעונה השנייה, ובהם הזורג, אפיל־סין–ואביאשוח וסופר־הגיבורים (בשינוי קל).
סטומפ ופאי לא חם
פאי לא חם (יובל סגל), לוחם אור לשעבר, שכל חלומו הוא לשיר, עובר הכשרת רשע אצל הקיסרית המרושעת סטומפ (נעמי לבוב) אך הוא מצליח לסכל את כל תוכניותיה בטענה שהתוכנית תהווה דבר טוב עבור הקורבן.
אסגרד
אודין (אלי גורנשטיין), מלך האלים, אביו של תור אל הרעם, יושב בארמון שלו עם בנו הצעיר והפחות מוכר ד׳רור (יובל סגל) שמתקשה לגבש את זהותו כאל, כאשר מגיעה הלה אלת המוות (נעמי לבוב) במטרה להילחם מול תור.
יודה
רעיה (נעמי לבוב), תלמידה של מאסטר יהודה (יובל סגל; מחווה ליודה) לומדת אצלו איך להילחם ברשע, כאשר הוא מסנג׳ר אותה למשימות הזויות בבית שלו.
מירנדה הרביעית
המלכה מירנדה (נעמי לבוב) קוראת בעזרת כרוז הארמון (ערן מור) למדען החצר גליליהו (יובל סגל) שמנסה לספק את גחמותיה אך בסוף, בדרך כלל, מושלך לבור.
מיכאל ויסבודר
המדען (יובל סגל) מנסה לפתח מוצר שיכניס לו כסף רב, כאשר מופיעה סייבורג שהוא בנה בעתיד (נעמי לבוב), ומזהירה אותו מפני מרד המכונות שיתחיל מההמצאה. המדען מגרש אותה ובסוף מתברר שהסייבורג צודקת.
קוודיץ'
שמעון לוי (יניב פולישוק), מאמן קווידיץ' כושל, מנסה לתדרך את השחקנים בקבוצתו (נעמי לבוב, יובל סגל).
ספורט ומגדר במאה ה-19

העיסוק בספורט ופעילות גופנית במאה ה-19, היה תחום חסום כמעט לגמרי בפני נשים. העיסוק בספורט נחשב כבלתי הולם עבור נשים, כמזיק לבריאותן, כפוגע בנשיותן. באותה תקופה הספורט היה תחום שנשלט לגמרי על ידי ההגמוניה הגברית, ומי שעסק בספורט נחשב לגברי. התכונות שמובלטות בספורט - תחרותיות, אגרסיביות, כוח, ראציונאליות, אחריות - הן תכונות גבריות, ולכן נשים צריכות להימנע מפעילות שתבליט תכונות אלה.
הספורט הוא מראה של החברה, הוא מבטא מנגנונים של שליטה חברתית ויחסי כוח, הוא פלטפורמה למינוף של ערכים אידאולוגיים חברתיים, ולכן הוא מבטא מעמד חברתי. מכאן שמעמדה של האישה בספורט משקף את מעמדה בחברה. הדרת נשים מהספרה הציבורית במאה ה-19, כללה בתוכה גם הדרה מהספורט, הדרה מעמדות של כוח, של השפעה, ומהאפשרות ליהנות מהיתרונות הרבים הבריאותיים והמנטליים שהספורט מקנה. במהלך המאה ה-19 תהליכים פוליטיים ושינויים חברתיים משמעותיים מאוד, בשילוב מאבק של הגל הפמיניסטי הראשון, הביאו לתחילתו של שינוי ביחס אל פעילות ספורט של נשים.
ספורט נשים בתקופה הוויקטוריאנית במאה ה-19 > מיתוס האישה הוויקטוריאנית

בחברה המערבית הוויקטוריאנית (אירופה וארצות הברית) במאה ה-19, האמינו שאלוהים
והטבע, הועיד לאישה תפקידים מסוימים בחברה ובמשפחה - להיות יד ימינו של הבעל, לחנך את ילדיו, ולשמור על קדושת המשפחה הפולחן של המשפחה הוויקטוריאנית, מעגן בתוכו אפיונים של האידאולוגיה של החברה הבורגנית במאה ה-19. האישה האידיאלית צריכה להיות עדינה, רגשנית, רגישה, אימהית, מטפחת, מוסרית, פסיבית, תלותית, מסורה, נאמנה, מעודנת. היא צריכה להיות רעיה מסורה ואם למופת. התפקיד שלה במשפחה הבורגנית מגדיר את הזהות שלה. את התפקיד המגדרי של האישה, הצדיקו במבנה הפיזיולוגי והפסיכולוגי שלה, שמתאים לעבודות הבית האימננטיות, ואינו מתאים לעבודה היצרנית של שוק העבודה.
ספורט נשים בתקופה הוויקטוריאנית במאה ה-19 > התייחסות המדע והרפואה לאישה ולגופה

המדענים והרופאים נחשבו באותה התקופה למומחים בתחום של גוף האישה. מאחר שנשים היו מודרות מהמדע, מדובר ברופאים גברים, אשר קבעו את היחס של הרפואה והמדע לגוף האישה, וכנובע מכך יחס החברה לעיסוק האישה בפעילות גופנית / ספורטיבית. הם לקחו לעצמם את הכוח להשפיע על כל תחום בחיי האישה. בסוף המאה ה-18 ובמאה ה-19, מדענים עסקו בחקר טבעה של האישה, ובהגדרת המאפיינים הפיזיים והמנטליים של האישה. הרופאים הצדיקו את השוני בין נשים וגברים בעובדות ביולוגיות גוף האישה תואר על ידם כגוף, שברירי, הגולגולת שלה קטנה יותר, השרירים שלה עדינים יותר, העצבים שלה רופפים. האיברים המיניים של הגבר הם חיצוניים, ולכן הגבר נתפס כאקטיבי, יוצר, דומיננטי, בעוד שאצל האישה האיברים המיניים הם פנימיים, ולכן היא תוארה כפסיבית. בצורה זו הובנתה הנחיתות הפיזיולוגית של נשים לעומת העליונות הפיזיולוגית של הגברים. נחיתות פיזיולוגית זו, היא זו שמסבירה, בעיני הרופאים, את הנחיתות המעמדית, האינטלקטואלית והמוסרית של נשים. הפיזיולוגיה היא הגורל שלהן, היא זו שמכתיבה את מהלך חייהן: לידה, בגרות מינית, וסת, נישואין, יחסי מין, הריון, לידה, גידול ילדים, גיל הבלות, מוות. על פי הבניה זו המבנה הפיזיולוגי של הגוף הנשי, מגדיר את הזהות שלה, הוא הכלא שלה והיא הקורבן שלו. התהליכים הפיזיולוגים של הגוף והשינויים שחלים בו בעת ביוץ, מחזור או הריון, מתוארים כשולטים ברגשות ובהתנהגות של האישה, וכמעצבים את אישיותה ואת האינטלקט שלה.
ספורט נשים בתקופה הוויקטוריאנית במאה ה-19 > הטיעונים נגד עיסוק האישה בפעילות גופנית

הספרות הרפואית במאה ה-19, קבעה כי גם המבנה האנטומי והפיזיולוגי המיוחד של האישה, וגם המחויבות המוסרית שלה, פוסלים אותה מלעסוק בספורט. נטענו מספר טיעונים מדוע נשים לא צריכות לעסוק בפעילות גופנית: יותר מדי פעילות גופנית תגרום לפגיעה בפוריות של האישה. הרופאים טענו שיש בגופן של נשים פחות אנרגיה, וכי עיסוק בספורט יגרום לפגיעה באברי הרבייה בגלל חוסר אנרגיה. הגוף הנשי נתפש כחלש וכחולני במהותו, ולכן העיסוק בספורט יפגע בייעוד של הגוף הנשי כמייצר של המין האנושי. לנשים יש מחויבות מוסרית לשמור על אנרגיית החיים שלהן, למען יוכלו למלא את תפקידן כאמהות וכרעיות. טענה נוספת הייתה שיותר מדי התלהבות מספורט, תגרום לאישה לאבד שליטה ולחוות התמוטטות עצבים, ואף התנהגות מינית שאינה הולמת. נשים ספורטאיות יאמצו את הלבוש, התסרוקת ואת ההתנהגות הגברית. הספורט מבזבז את האנרגיה, פוגע באיזון ההורמונאלי, גורם להתפתחות של תכונות גבריות, וכך לפגיעה בנשיות שלהן. אישה חזקה היא לא נשית. הנשיות היא "הטבע", לעסוק בספורט ולחזק את הגוף שיהיה גוף גברי – זה בניגוד לזהות הנשית "הטבעית". הבניית הנשיות בצורה זאת הייתה מוגבלת לנשים מהמעמד הבינוני-גבוה. נשים עניות עבדו בעבודות גופניות קשות ולא היו עדינות וחלשות. עובדה זו מבהירה כי לא מדובר בנשיות "טבעית" אלא במודל נשיות שהתפתח בהבנייה חברתית בתקופה מסוימת ובנסיבות חברתיות-כלכליות-תרבותיות מסוימות.
המהפכה התעשייתית והשפעתה על עיסוק נשים בפעילות גופנית > המהפכה התעשייתית ותרבות הפנאי

המהפכה התעשייתית ועליית הקפיטליזם הביאו לשינויים בסדר החברתי והכלכלי שהיה נהוג. עד אז המבנה החברתי והמשפחה בתוכו, נחשבו לסדר אלוהי בלתי ניתן לשינוי. המהפכה התעשייתית גרמה לשינוי בהגדרות של ההבדלים בין התחום של העבודה לתחום של המשפחה, והכניסה מימד חדש לתפקידים המגדריים. האישה נדרשה להיות בתפקיד של אם ורעיה, להתמקד יותר בעבודה בבית ובגידול הילדים, בעוד שמהגבר נדרש להיות המפרנס, ראש המשפחה שדואג לכלכלת המשפחה. תפקיד האישה "לשחרר" את הבעל לעבודה בחוץ על מנת שיוכל לדאוג לכלכלת המשפחה. המשפחה הבורגנית באמצע התקופה הוויקטוריאנית, צברה רכוש וכסף, אשר אפשר לה להעסיק משרתים אשר יבצעו את עבודות הבית. ההתעשרות של מעמד הביניים הבורגני, הצמיח תחום חדש של צריכה – שוק של צריכת תרבות הפנאי עבור כל המשפחה. נשים מהמעמד הבינוני – גבוה, ביטאו את המעמד הכלכלי חברתי של הבעל, באמצעות תרבות הפנאי. זה העצים את התלות הכלכלית של האישה בבעלה. התפתחה אופנה שייצגה את תרבות הפנאי. שהתאימה למימוש אידיאל הנשיות והיופי הנשי, נשים לבשו מחוך שיעצב את גופן לפי דרישות החברה, ושמלות נפוחות אשר הצרו את צעדיהן, והגבילו את יכולת התנועה שלהן.
המהפכה התעשייתית והשפעתה על עיסוק נשים בפעילות גופנית > עיסוק בספורט כחלק מתרבות הפנאי

במחצית השנייה של המאה ה-19, נשים מהמעמד הגבוה עסקו בכמה ענפי ספורט, אך רק במסגרת של תרבות הפנאי ולא במסגרת תחרותית. למשל הן רכבו על אופניים, שיחקו קריקט, גולף וטניס, ירו למטרה בחץ וקשת, עסקו בשחייה, וברכיבה על סוסים. רכיבה על אופניים, לדוגמה, הפכה לטרנד של נשים במעמד הביניים בארצות הברית בסוף המאה ה-19. העיסוק ברכיבה לא נחשב לספורט, אך הביא לשינוי בצורת הלבוש של הנשים. משמלות ארוכות והדוקות עם מחוך, לשמלות רפויות וקלות יותר, שאפשרו לנשים רכיבה בטוחה יותר, ויכולת תנועה רבה יותר.
לקריאה נוספת

פרופ׳ יאיר גלילי, ד"ר משה לוי וד"ר אילן תמיר, ספורט ומגדר בחברה הישראלית : מאפיינים, זהויות וייצוגים, המרכז בינתחומי, 2015
יאיר גלילי, במגרש המשחקים: ספורט וחברה בתחילת האלף השלישי, 2009, הוצאת האוניברסיטה הפתוחה
Mangan, J. A. (1999). Sport in Europe: politics, class, gender. Frank Cass & Co. Ltd.
Journal of Sport History, Vol. 17, No. 2 (Summer, 1990), Gertrud Pfister The Medical Discourse on Female Physical Culture in Germany in the 19th and Early 20th Centuries
McCrone, K. E. (1984). Play up! Play up! And Play the Game! Sport at the Late Victorian Girls' Public School. The Journal of British Studies, 23(2), 106-134.
International Review for the Sociology of Sport 2000 35: 131 Bruce Kidd and Peter Donnelly HUMAN RIGHTS IN SPORTS
Journal of Sport History, Vol. 17, No. 2 (Summer, 1990)Gertrud Pfister The Medical Discourse on Female Physical Culture in Germany in the 19th and Early 20th Centuries
Hargreaves, J. A., Mangan, J. A., & Park, R. J. (1987). Victorian familism and the formative years of female sport. From'fair sex'to feminism. Sport and the socialization of women in the industrial and post-industrial eras, 130-144.
The Female Animal: Medical and Biological Views of Woman and Her Role in Nineteenth Century AmericaAuthor(s): Carroll Smith-Rosenberg and )Charles RosenbergReviewed work(s):-
Source: The Journal of American History, Vol. 60, No. 2 (Sep., 1973), pp. 332-356Published
Karen P. DePauw (1997): The (1n)Visibility of DisAbility: Cultural Contexts and “Sporting Bodies”, Quest, 49:4,416-430
הערות שוליים

↑  Mangan, J. A. (1999). Sport in Europe: politics, class, gender. Frank Cass & Co. Ltd.
↑  McCrone, K. EThe Journal of British Studies,23(2)עמ' 108
1 2  קרול וצ'ארלס רוזנברג, The Journal of American History
↑  יאיר גלילי, במגרש המשחקים: ספורט וחברה בתחילת האלף השלישי, 2009, עמ' 200
↑  יאיר גלילי, במגרש המשחקים: ספורט וחברה בתחילת האלף השלישי, 2009, עמ' 206
נשים משחקות הוקי, עדיין מחויבות בלבוש של חצאית ארוכה
1899
יס מן (סדרת טלוויזיה)

| --- | --- |

 סוגה:  מציאות תיעודית
 יוצרים:  רם לנדס   טליה ענבר   עמי טיר   אורי הלוי
 בימוי:  טליה ענבר
 מנחים:  חנוך דאום
 משתתפים:  עונה 1: נועה ירון-דיין   יובל דיין   קותי סבג   אלברט אסקולה   מור חן  עונה 2: רותי ברודו   דיקלה   אביבית בר זוהר   ערן סויסה   מלך זילברשלג
 ארץ מקור:  ישראל 
 שפות:  עברית 
 מספר עונות:  2
 מספר פרקים:  35
 הפקה
 מפיק:  רם לנדס
 מפיקים בפועל:  איליה שלמייב
 חברת הפקה:  קודה תקשורת
 עורכים:  רם לנדס   טליה ענבר
 מוזיקה:  יפתח שחף   לורן דה פז
 אורך פרק:  30–40 דקות
 שידור
 רשת שידור:  yes
 תקופת שידור מקורית:  28 באוקטובר 2019 – הווה
 
יס מן היא תוכנית מציאות תיעודית ישראלית המשודרת בערוץ yes, בהנחיית הקומיקאי חנוך דאום. עונתה הראשונה של הסדרה עלתה ב-28 באוקטובר 2019, ועונתה השנייה עלתה ב-17 באוקטובר 2021. הסדרה הייתה מועמדת לפרס האקדמיה לטלוויזיה לסדרת הדוקו-ריאליטי הטובה ביותר לשנת 2019.
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 20 | 20 | 28 באוקטובר 2019 | 10 בדצמבר 2019 |
|  | 2 | 15 | 15 | 17 באוקטובר 2021 | 16 בנובמבר 2021 |
עלילה

בכל עונה משתתפים חמישה אנשים, המתחייבים בפני חנוך דאום לומר "כן" לכל הוראה שייתן להם, במטרה לצאת מאזור הנוחות שלהם ולהתמודד עם דברים מהם חששו במהלך חייהם. התוכנית מלווה את המשתתפים והתמודדויותיהם במשך שישה חודשים.
משתתפים > עונה 1

יובל דיין ונועה ירון-דיין – הזוג-לשעבר, ממנהיגי תנועת התשובה בחסידות ברסלב, מתמודדים עם השינויים שחלו בחייהם, יחד ולחוד.
קותי סבג – יוצא "האח הגדול" מתמודד עם החיים שאחרי התוכנית, העליות והמורדות וההכנות לחתונה עם בת זוגו מגי אזרזר.
אלברט אסקולה – בעלו של אסי עזר מתמודד עם החיים בצילו של בעלו המפורסם ועם קשיי הרילוקיישן והעולם שהותיר מאחוריו.
מור חן – הסטנדאפיסטית וכוכבת הרשת מתמודדת עם קשייה מול ההורים, מול בני הזוג, החרדות המודחקות ועוד.
משתתפים > עונה 2

רותי ברודו – מסעדנית ואשת עסקים.
דיקלה – זמרת-יוצרת, מלחינה, פזמונאית, מפיקה מוזיקלית ומוזיקאית.
אביבית בר זוהר – ידוענית ואושיית רשת.
ערן סויסה – עיתונאי, ואיש רדיו לשעבר.
מלך זילברשלג – אושיית רשת ואיש ניו מדיה.
הערות שוליים

↑  ניר וולף, "יס מן": קשים הם חיי הסלב. שוב, באתר ישראל היום, ‏29 באוקטובר 2019
↑   גילי איזיקוביץ, "יס מן" חוזרת: האם הייתם מפקידים את חייכם בידיו של חנוך דאום?, באתר הארץ, 16 באוקטובר 2021
↑  נטע חוטר, ‏ריאליטי לא אכזרי. יש כזה דבר, באתר ‏מאקו‏, 18 באוקטובר 2021
↑  מעין רודה‏, התאהבנו קשות בנועה ירון ויובל דיין. נקווה שבקרוב גם בקותי סבג - וואלה תרבות, באתר וואלה, 1 בנובמבר 2019
↑  יס מן עונה 2: מלך זילברשלג נחשף בתוכנית חדשה, באתר כיפה, ‏2021-10-11
↑  "יס מן": כמו "מחוברים", בתוספת חנוך דאום, באתר ynet, 28 באוקטובר 2019
| חנוך דאום |
| --- | --- | --- |
| ספרים | חגים, חוגגים ומה שביניהם • מה אתה יותר יהודי או ישראלי • אלוהים לא מרשה • בשביל הנפש • רב הנסתר • נפש יהודית • החיים הם תקופה קשה • החיים הם רק תקופה |  |
| תוכניות טלוויזיה | שעת נפש • מחוברים • המתנחל • הקודחים • גרעינים • מחשב מסלול מחדש • יס מן |  |
המעי הריק

| --- | --- |

המעי הריק באמצע (Jejunum)
 שיוך:  המעי הדק 
 אספקה עורקית:  עורקי המעי הריק 
 ניקוז ורידי:  jejunal veins 
 עצבוב:  celiac ganglia, העצב התועה
 תיאור ב:  האנטומיה של גריי (מהדורה 20) (1170) 
 מזהים
 לטינית (TA98):  jejunum 
 טרמינולוגיה אנטומיקה:  A05.6.03.001 
 TA2 (2019):  2958 
 FMA:  7207 
 קוד MeSH:  A03.556.124.684.500 
 מזהה MeSH:  D007583 
 מערכת השפה הרפואית המאוחדת:  C0022378 
 
המעי הריק (בלטינית: Jejunum - "ייונום" או "ג'ג'ונום") הוא החלק האמצעי של המעי הדק, בין התריסריון למעי העקום. המעבר בין התריסריון למעי הריק אחוז בשריר שמקורו בסרעפת המעגן את המעי כלפי מעלה ונקרא הליגמנט על שם טריטז (Treitz). החלק הזה של המעי מכונה ריק כי בנתיחות שלאחר המוות הוא נמצא ריק ממזון.
אצל אדם בוגר, אורך המעי הריק הוא כ-2.5 מטר וה-PH בתוכו בין 7 ל-8. המעי הריק והעקום מוחזקים על ידי קרום המזנטריום ושרירים חלקים, המאפשרים להם יכולת תנועה תוך כדי עיכול המזון העובר בהם (פריסטלטיקה).
Me אני

| --- | --- |
 בימוי:  אור סיט
 פרסים:  טקס נבחרי הילדים 2014 - "תוכנית השנה"
 הפקה
 מפיק:  אבי גוהר טל מרום
 עורכים:  אור סיט ירדן סטפנסקי בונית בן עמי
 אורך פרק:  23 דקות
 שידור
 רשת שידור:  ערוץ הילדים
 
me אני היא תוכנית טלוויזיה תיעודית ישראלית, שעוקבת אחר חיי כוכבי הילדים. לסדרה הופקו שתי עונות ששודרו בערוץ הילדים, כאשר הראשונה שודרה בשנת 2014 והשנייה בשנת 2015. לסדרה הופקו 14 פרקים ופרק ספיישל מיוחד בנושא בוליווד.
עלילה

כל פרק מתמקד באישיות אחרת, הם מתבקשים לבחור מספר תמונות מחשבון האינסטגרם שלהם ובעקבותיהן מספרים למצלמה על אורח החיים שלהם ועונים על שאלות הנשאלות על ידי הבמאי.
משתתפים > עונה 1

דנה פרידר
דניאל מורשת
אביב בן אור
אליאנה תדהר
טל מוסרי
עודד פז
שירן סנדל
יהונתן בשן
עדי הימלבלוי
משתתפים > ספיישל בוליווד

מעיין רפאלי
בת-אל מוסאי
גלית גיאת
נסים גרמה
עידן יניב
קארין כהן
איציק כהן
משתתפים > עונה 2

רוני דלומי
דניאל גד
מור פולנוהר
טום באום
כוכבי הסדרה "אלישע"
הערות שוליים

↑  מי אני - ערוץ הילדים - עונה חדשה!, באתר יוטיוב
עמנואל ממאנה

ממאנה במדי סוצ'י. 2020
עמנואל הרנאן ממאנה (בספרדית: Emanuel Hernán Mammana; נולד ב-10 בפברואר 1996) הוא כדורגלן ארגנטינאי, שמשחק כבלם בריבר פלייט מליגת העל הארגנטינאית.
קריירה > במועדונים > ארגנטינה

עמנואל גדל ללא הורים, אמו נפטרה כשהוא היה בן 6 ואת אביו איבד בגיל 15. מגיל 8 הוא משחק כדורגל והיה חלק מקבוצת ריבר פלייט. הוא שיחק לראשונה במדי הקבוצה הבוגרת במסגרת גביע ארגנטינה במשחק נגד רוסאריו סנטראל ב-9 באוקטובר 2014, אך הופיע רק בשני משחקי ליגה בעונת הבכורה שלו ואת השער היחיד בשורות הקבוצה הבקיע ב-14 במרץ 2016 נגד קולון. עם זאת, בגמר גביע סודאמריקנה בעונת הבכורה שלו (2014) הוא פתח כשחקן הרכב.
עם ריבר זכה באליפות אחת (פינאל 2014), בקופה קמפאונאטו (בשני אלה - כשחקן בסגל), בגביע סודאמריקנה (2014), בגביע רקופה סודאמריקנה (2015), בגביע ליברטדורס (2015) ובגביע סורוגה בנק (2015).
קריירה > במועדונים > צרפת

ב-7 ביולי 2016 הוחתם באולימפיק ליון מליגת העל הצרפתית בכדורגל תמורת 7.5 מיליון יורו וגם בשורותיה הבקיע שער אחד בלבד.
קריירה > במועדונים > רוסיה

ב-31 ביולי 2017 חתם בזניט סנקט פטרבורג למשך 5 שנים תמורת 16 מיליון יורו ועלה לראשונה למגרש במדי זניט בניצחון קבוצתו על ספרטק מוסקבה בתוצאה 5:1. העברתו של עמנואל ממאנה מליון לזניט לא הייתה אירוע משמעותי בכדורגל הרוסי, משום שיחד עם ממאנה, הביאה זניט את פארדס, דריוסי, ריגוני וקרנוויטר כשזניט הוציאה עליהם כמעט 100 מיליון יורו.
המגן המרכזי הרשים בשל יכולתו להתמודד בצורה נקייה עם הכדור ולפתח התקפות בסגנון לאונרדו בונוצ'י. הוא היה מגן חזק עם פוטנציאל גדול, ונראה שהעברה זו תאפשר לזניט לסגור את עמדת המגן המרכזי לשנים הבאות ובעתיד אפילו להרוויח עליו 16 מיליון יורו ממכירתו למועדון צמרת.
מנצ'יני, שאימן אז את זניט, האמין מיד בארגנטינאי והחל להציבו יחד עם איוואנוביץ'. זה יצא טוב: הסרבי היה אחראי לבלום מימין ולספק רשת ביטחון לשוער, הארגנטינאי היה אחראי על הזזת הכדור קדימה. אלא שבאפריל 2018 קרע את הרצועה הצולבת והושבת ממשחק פעיל למשך 3 חודשים. הוא חזר למגרש ב-26 בספטמבר 2018, לשחק נגד וולגר אסטרחן במסגרת משחק הגביע הרוסי.
למרות הבעיות במרכז ההגנה, סמאק לא מיהר להחזיר את עמנואל לסגל, ואחרי 0:2 מצסק"א הוא הושיב אותו על הספסל לתקופה ארוכה. בספטמבר 2019 קיבל ממאנה פציעה חוזרת ברצועה הצולבת, חזר לטיפולים והפעם הושבת ממשחק למשך 8 חודשים. הוא חזר למגרשים ב-22 ביולי 2020 למשחק המחזור ה-30 של עונת 2019/2020 נגד רוסטוב ובאוגוסט 2020 הוא נשלח להשאלה לסוצ'י. כאן זכה הארגנטינאי למקום קבוע בהרכב, יכולתו להתחיל התקפה הוערכו היטב, אבל אחרי הפציעות החוזרות, הוא חסר את הלחץ על הכדור וחסר את הנוקשות הנדרשת למרכז השדה. לאחר פגרת החורף, ממאנה חווה כל הזמן כאבי ברכיים - מה שהוביל לניתוח באפריל 2021 שהשבית אותו שוב ממשחק פעיל לכמה חודשים.
בקיץ 2021 חזר ממאנה לזניט מההשאלה, אך סמאק לא מצא לו מקום בהרכב. במקום לטוס עם שחקני זניט למחנה האימונים באוסטריה, עמנואל ממאנה נשלח לקבוצת המילואים זניט-2, אך בשל הפציעה לא שיחק במדיה במשחקי הליגה הלאומית השנייה ובהמשך הושאל לעונה נוספת למועדון סוצ'י. בינואר 2022 שילם פיצויים לזניט על מנת להשתחרר מחוזהו וחזר למולדתו.
קריירה > במועדונים > חזרה לארגנטינה

בינואר 2022 חתם במועדון בו גדל, ריבר פלייט.
קריירה > בנבחרת

ממאנה שיחק את משחקו הבינלאומי הראשון עם הנבחרת הבוגרת ב-7 ביוני 2014 בניצחון 0–2 על סלובניה כשהחליף את חאבייר מסצ'ראנו בדקה ה-77. היה זה עוד טרם שיחק משחק רשמי במדי הקבוצה הבוגרת של ריבר פלייט.
סטטיסטיקת משחק

פרק זה לוקה בחסר. אנא תרמו לוויקיפדיה ו.
| מועדון | עונה | ליגה | ליגה> הופעות | ליגה> שערים | גביע לאומי> הופעות | גביע לאומי> שערים | ביניבשתי> הופעות | ביניבשתי> שערים | אחרים> הופעות | אחרים> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- |
| ריבר פלייט | 2013/14 | ליגת העל | 0 | 0 | 1 | 0 | - | - | - | - | 1 | 0 |
| ריבר פלייט | 2014 | ליגת העל | 2 | 0 | 0 | 0 | 1 | 0 | - | - | 3 | 0 |
| ריבר פלייט | 2015 | ליגת העל | 14 | 0 | 0 | 0 | 5 | 0 | - | - | 19 | 0 |
| ריבר פלייט | 2016 | ליגת העל | 8 | 1 | 0 | 0 | 4 | 1 | - | - | 12 | 2 |
| ריבר פלייט | סך הכל | סך הכל | 24 | 1 | 1 | 0 | 10 | 0 | - | - | 35 | 2 |
| אולימפיק ליון | 2016/17 | ליגה 1 | 17 | 1 | 1 | 0 | 1 | 0 | 5 | 0 | 24 | 1 |
| ליון ב' | 2016/17 | ליגה לאומית | 4 | 0 | – | – | – | – | – | – | 4 | 0 |
| זניט סנקט פטרבורג | 2017/18 | הפריימר ליג | 16 | ‏0 | ‏0 | ‏0 | 10 | ‏0 | ‏0 | ‏0 | 26 | 0 |
| זניט סנקט פטרבורג | 2018/19 | הפריימר ליג | 6 | 0 | 1 | 0 | 4 | ‏0 | ‏0 | ‏0 | 11 | 0 |
| זניט סנקט פטרבורג | 2019/20 | הפריימר ליג | 3 | 0 | 1 | ‏0 | ‏0 | ‏0 | ‏0 | ‏0 | 3 | 0 |
| זניט סנקט פטרבורג | סך הכל | סך הכל | 25 | 0 | 2 | 0 | 14 | ‏0 | ‏0 | ‏0 | 41 | 2 |
| סוצ'י | 2020/21 | הפריימר ליג | 15 | 0 | 0 | 0 | - | - | - | - | 15 | 0 |
תארים

ליגת העל הארגנטינאית: פינאל 2014, 2023
קופה קמפאונאטו: 2013/14
גביע סודאמריקנה: 2014
גביע רקופה סודאמריקנה: 2015
גביע ליברטדורס: 2015
גביע סורוגה בנק: 2015
טרופאו דה קמפאונס: 2023
ליגת העל הרוסית בכדורגל: 2018/2019, 2019/2020
אליפות אמריקה הדרומית בכדורגל עד גיל 20: 2015
הסופר-קלאסיקו של האמריקות: 2017
הערות שוליים

↑  Трудное детство, судьба Маскерано и другие факты об Эмануэле Маммана
↑  "Argentina - E. Mammana - Profile with news, career statistics and history - Soccerway". Soccerway.
↑  «Этот «Зенит» сможет выиграть ЛЧ через 3-4 года». Что стало с командой Фурсенко и Манчини, championat.com (ברוסית)
↑  "Argentina vs. Slovenia (1:1)". National Football Teams. נבדק ב-29 אוג' 2014. {{cite web}}:  (עזרה)
Moon Time

| --- | --- |

 סוגה:  שעשועון טלוויזיה
 מנחים:  דניאל איב אושר סלים
 משתתפים:  קהל הצופים
 זוכים:  קהל הצופים
 פרסים:  מאות עד אלפי שקלים
 ארץ מקור:  הונגריה
 שפות:  עברית
 הפקה
 חברת הפקה:  Telemedia InteracTV
 עורכים:  דורי נטי פיינברג יובל כובש תום
 אתר צילומים:  רחוב בוסרמני 20, בודפשט, הונגריה
 אורך פרק:  120 דקות
 שידור
 רשת שידור:  ערוץ 10
 תקופת שידור מקורית:  4 ביולי 2013 – 22 בפברואר 2014
Moon Time היא תוכנית טלוויזיה מסוגת שעשועון רוויה בחידונים, ששודרה בערוץ 10 בשידור חי מבודפשט שבהונגריה. הפורמט שבו "Moon Time" משודרת משודר בכ-60 מדינות בעולם, כל מדינה בשפתה, ועם הצוות הלאומי שלה (מנחים ועורכי התוכנית). האולפנים, אנשי ההפקה והצלמים הם הונגרים.[דרוש מקור]
הרעיון הוא חידוש לרעיון שנוסה בעבר, בתוכנית מצלצלים, של שימוש ב"שעות המתות" שבלוח השידורים, בהן כמות הצופים מועטה ומחירי הפרסום זולים, כמקור הכנסה הממומן ישירות על ידי הצופים. העיקרון הכלכלי שמאחורי התוכנית הסתמך על העובדה שחלק מההוצאות התפעוליות של ערוץ הטלוויזיה כולל שידור בשעות בעלות מדרוג נמוך, וכל הכנסה שניתן לייצר בשעות אלה, מהווה רווח נקי.
רקע

מקור הפורמט הוא בשידורים של ערוץ חידונים ייעודי בשם 9Live בגרמניה, אשר התיימר להיות ערוץ החידונים הראשון בעולם. השידורים החלו בספטמבר 2001. לאחר עלייתו של ערוץ זה, קמו ערוצים נוספים דומים ברחבי העולם, אשר שידרו אף הם תוכניות בפורמט זה. חלק מערוצים אלו שידרו באמצעות לוויין תקשורת באופן רציף לאורך היממה, וחלקם הועברו בשעות שידור "מתות" על ידי ערוצי טלוויזיה שונים, בתמורה לחלק מהרווחים.
סוג תוכניות זה הגיע לראשונה לערוץ 10 בשנת 2007. בשנה זו עלתה לשידור התוכנית מצלצלים. מאוחר יותר, העלו זכייניות ערוץ 2 תוכניות דומות גם הן. בשנת 2008, ירדו כל התוכניות מסוג זה משידור בישראל. בשנת 2013, הוחלט בערוץ 10 להעלות גרסה חדשה של התוכנית תחת השם Moon Time. בתחילה שודרה התוכנית שישה ימים בשבוע (למעט במוצאי שבת), עם תום שידור תוכניות הערב, סביב השעה 00:30. אורך התוכנית היה כשעתיים. בשלב מסוים הוחלט להעתיק את שעת השידור של התוכנית לשעה מאוחרת יותר, לאחר השידור החוזר של התוכנית לונדון וקירשנבאום. ב-7 בפברואר, שונה מעט הקונספט של התוכנית. שמה הוסב ל"חכם בלילה", וההנחיה בוצעה בזוגות. כמו כן השידור הצטמצם לסוף שבוע בלבד. עם זאת, בחודש זה החלה התוכנית להיות משודרת באופן בלתי סדיר, עד כי נעלמה לחלוטין, ללא כל הודעה רשמית מטעם ערוץ 10.
התוכנית

התוכנית היא תוכנית חידונים לקהל הצופים מהבית. התוכנית מוגשת על ידי מנחה צעירה ומצולמת באולפן צבעוני. רוב התוכנית מורכב ממונולוג ארוך ומאולתר של המנחה, שעיקרו שידול של הצופים להשתתף והסברים על החידות המוקרנות. סכומי הזכייה בתוכנית מוזכרים באופן תדיר, ואף מועלים ככל שהזמן עובר, וזאת על מנת לנסות ולשכנע הצופים להשתתף. מספר שיחות הטלפון המגיעות לאולפן מדוד מאוד, וזאת על מנת לתת לצופים הרגשה שאין להם מתחרים, ושהפרס עומד ומחכה רק להם. אפקט זה מועצם על ידי מונולוג מעודד של המנחה. הפסקול של התוכנית מורכב ממוזיקה המשתנה ככל שהחידה מתקדמת. בתחילה יש מוזיקה נעימה, אך ככל שהזמן מתקדם, המוזיקה מתחלפת למוזיקה המשרה אווירה מותחת. כמו כן יש שימוש באפקטים, כגון תופים, תקתוק שעון וצילצולי טלפון.
על מנת להשתתף בתוכנית, על הצופים להתקשר למספר טלפון בחו"ל, בעלות של שישה שקלים, ולענות על שאלת ידע כללי מהר ככל האפשר. הצופים המתקשרים מדורגים על פי המהירות בה ענו לשאלת הידע הכללי, והמועמד לעלות לשידור הוא העומד בראש הדרוג. באופן זה אין לכאורה כל אלמנט של מזל בתוכנית, והיא אינה נחשבת למשחק מזל. כלקח מהגרסה הקודמת של התוכנית, מצלצלים, ומהביקורת הרבה שהוטחה בה, מושם דגש על שקיפות בנוגע לתנאי ההשתתפות בתוכנית ואופן בחירת הצופה שעולה לשידור. כך למשל, מוצג על המסך חלק ממספר הטלפון של הצופה אשר נמצא בראש הדרוג. כמו כן מוצג באופן ברור כי ההשתתפות מותרת רק לבני 18 ומעלה.
התוכנית > החידות

החידות בתוכנית מתחלקות לשני סוגים עיקריים:
חידות פשוטות, שמטרתן להראות לצופים שיש אפשרות קלה להרוויח את הפרס. דוגמה לכך היא בקשה למצוא שם של עיר או בעל חיים כלשהו במטריצת אותיות המופיעה על המרקע.
חידות אמביוולנטיות, הנתונות לפרשנות סובייקטיבית של הצופה, כגון סיכום של ספרות ומספרים הנמצאים בתבנית גאומטרית, כאשר חלק מהספרות מוסתר חלקית, ובתמונה מופיעים סימנים אשר נתונים לפרשנות.
המודל הכלכלי

התוכנית אינה מתיימרת להיות תוכנית איכות או להגיע למדרוג גבוה. מטרת התוכנית היא כלכלית – להגיע להכנסה מקסימלית ולהוצאה מינימלית.
ההכנסות מגיעות מהצופים המבקשים להשתתף בתוכנית. כל משתתף המבקש להשתתף, משלם עלות השתתפות של 6 שקלים. הצופה מתקשר ונדרש לענות על חידת ידע, במהירות המקסימלית. הצופה המהיר ביותר בכל תקופת זמן עולה לשידור.
על מנת לחסוך בהוצאות, התוכנית משודרת מאולפנים בהונגריה, אשר עלות השימוש בהם לשעה זולה ביחס לאולפנים בישראל.
בנוסף מסיבות כאלה ואחרות הפצה וצילום של תוכנית שכזו בארץ היא אינה חוקית
הערות שוליים

↑  לי-אור אברבך, סופרים את המצלצלים, באתר nrg‏, 24 בדצמבר 2007 - כתבה אודות קודמתה של התוכנית, מצלצלים, ששודרה באותו פורמט